als_Latn dik_Latn sag_Latn
Nga Mero Baze
Lulzim Basha ka krijuar më shumë kundërshti dhe kritika nga Perëndimi, për kushtet që ka vënë në emër të opozitës, se sa për kërkesat e tij. Ka shumë pak kritika për kërkesat politike të opozitës dhe ka vetëm kundërshtime për kushtet që ai ka vënë duke lidhur kërkesat e tij me bllokimin e reformës në drejtësi.
Diplomatët amerikanë ditën e djeshme e bënë të qartë se SHBA ndajnë shqetësim për disa kërkesa politike të opozitës por dënon metodat bllokuese dhe kushtëzimin e tyre me reformën në drejtësi.
Lulzim Basha u përball sot përsëri me presionin e Perëndimit , lidhur me kushtëzimin e kërkesave politike të opozitës me bllokimin e reformës.
Përfaqësuesja e Lartë e Bashkimit Evropian, për Politikën e Jashtme dhe Sigurinë, znj. Federica Mogherini, ka dëgjuar për gjysëm ore rrëfimin e tij për “Republikën e Drogës” ndërkohë që para takimit e kishte bërë të qartë që opozita duhet të shkojë në Kuvend të votojë procedurat për reformën në drejtësi.
Të gjitha reagimet ndërkombëtare kundër Bashës synojnë në të njëjtën pikë, pra në ndarjen e reformës në drejtësi nga kërkesat e tij politike.
Po përse Lulzim Basha po kthehet në armikun më të madh të kauzës së opozitës, duke i kushtëzuar ato me bllokimin e reformës në drejtësi?
Shpjegimi kryesor ka të bëjë me atë që dyshojnë të gjithë, që bllokimi i reformës në drejtësi është objektivi i vërtetë i kësaj proteste. Zgjedhjet e lira janë “fake news” .
Në fakt beteja tre muaj para zgjedhjeve, duke quajtur betejë 15 ditë para fillimit të zbatimit të procedurave të Vetting-ut. Dhe ky është një objektiv i diktuar nga Sali Berisha dhe familja e tij. Lulzim Basha edhe kur bën si i fortë dhe kur bën si i moderuar dhe kur bën si nacionalist dhe kur bën si evropianist, në fakt është duke bërë punën që i kanë ngarkuar për të mbajtur PD. PD humbet zgjedhjet e radhës edhe sikur zgjedhjet të jenë laboratorike si në SHBA, edhe sikur të jenë siç i ka bërë Lulzim Basha në Shqipëri. Kështu që në çdo rrethanë, garancia e tij e vetme që të rrijë në krye të PD është Sali Berisha dhe nderi që i kërkon ai, ose më mire prova e zjarrit është të përdorë PD që ti bllokojë reformën në drejtësi që të jetë i qetë.
Lulzim Basha është i dënuar ta bëjë këtë. Nuk është më çështje personale. Bllokimi i Vettingut prej tij, është detyrim për të mbijetuar në krye të një partie që po shërben ashtu sië e kemi përfytyuruar të gjithë, si studio legale për të mbrojtur Familjen Berisha. Në këtë rast ajo po keqpërdor një lëshim të Perëndimti më 21 korrik për të bllokuar reformën.
Ti kërkosh Lulzim Bashës të ndajë “Vetting”-un nga protesta, siç i kërkoj unë apo shumë mbështetës të tij, do të thotë më qartë t’i kërkosh Lulzim Bashës, të ndahet nga Sali Berisha. Kjo nuk është se i bën keq, por e bën të pasigurtë.
Nëse Lulzim Basha do ta ndjente se e kishte të sigurtë fitoren edhe mund ta bënte. Por në kushtet kur më 19 Qershor ai humbet thellë, i vetmi që mund ta mbajë në atë seli është Sali Berisha. Dhe ai ka nevojë për këtë shërbim që po i kërkon Lulzim Bashës.
Të hënën Kuvendi do të mblidhet në një seancë të jashtzakonëshme për të miratuar procedurat e Komisioneve ad hoc për miratimin e listave të tre Komsioneve të Vetting-ut. Sipas Kushtetutës, miratuar më 21 Korrik, në tre komisionet duhet të ketë paritet në pjesëmarrjen 50 për qind të pozitës dhe opozitës. Në këto kushte mos pjesëmarrja e opozitës godet politikisht procesin dhe hedh në erë investimin për reformën në drejtësi të bërë deri tani.
Lulzim Basha është i detyruar dhe i dënuar të mos shkojë aty. Për të vota pro reformës, është votë për tu larguar nga PD. Nuk është i gatshëm ta bëjë këtë edhe kur të humbasë, ndaj mos ia kërkoni më. Nëse mundeni ta zgjidhni këtë procedurë me ligje të tjera bëjeni, ndryshe lerjani shqiptarëve më 18 Qershor, kur të votojë opozitën e re. Mos ia kërkoni më Lulzim Bashës. Vota pro reformës është fundi i tij.
more recommended stories
-
Historia e Sokol Olldashit dhe Lulzim Bashës me polic Gëzimin
Kjo histori mu kujtua sot kur.
-
ARMO, taksapaguesit shqiptarë nuk mund të mbajnë mbi shpinë një përbindësh vjedhjesh gjigande
ARMO eshte nje perbindesh qe duhet.
-
Vetëm Berisha e hedh në rrugë Edi Ramën
Pavarësisht se sillet sikur ka para.
-
Reportazhi/ Në lagjen shqiptare të Nju Jorkut
Nju-Jorku është stacioni i parë i.
ssw_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn